ΙΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΔΕΚΕΜΒΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

740 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αυτοδίκαιη σύσταση προσωποπαγούς θέσης στο ΥΓ1ΠΚ. 1 

Μεταφορά γραφείου στη Δ/νση Οργάνωσης και Απλούστευσης Δια- , 

δικασιών . 2 

Κήρυξη υποχρεωτικής της από 2/11/92 Σ.Σ.Ε. των Γεωπόνων 
πτυχιούχων ανωτάτων σχολών και των πτυχιούχων του αντι¬ 
στοίχου κλάδου των ανωτέρων και μέσων σχολών απασχολου- 

μένων στις βιομηχανικές επιχειρήσεις όλης της χώρας. 3 

Τιμολόγιο αμοιβής φορτ/τών ξηράς Πύργου. 4 

ΐξαίρεση πρόσληψης νοσηλευτικού προσωπικού στο ΙΚΑ από τις 

διαδικασίες του Ν. 1735/87 . 5 

Αναγνώριση Νοσοκομειακών Μονάδων ως κατάλληλων για 

άσκηση των γιατρών . 6 

Τροποποίηση ορισμένων καταστατικών διατάξεων του κλάδου Πρό¬ 
νοιας του Ταμείου Ασφάλισης Προσωπικού Ιονικής - Λαϊκής 

Τράπεζας (ΤΑΠΙΛΤ) . 7 

Καθορισμός ειδικών όρων και ουσιαστικών προϋποθέσεων για απα¬ 
σχόληση ειδικών επιστημόνων ως Ειδικών Συνεργατών στο ΙΚΑ 8 
Χρόνος έναρξης χειμερινού εξαμήνου ακαδ. έτους 1992-93 .... 9 
Ανακοίνωση αρχαίου μνημείου του Ι.Ν.Παναγιάς Βαλύρας Ν. Μεσ¬ 
σηνίας .10 

Χαρακτηρισμός ως οικοδομήματος χρήζοντος ειδικής κρατικής 
προστασίας του Ι.Ν. Υπαπαντής Σωτήρος κοινότητας Ανδανίας 

Μεσσηνίας..·..11 

Χαρακτηρισμός ως ιστορικού διατηρητέου μνημείου του Πύργου 

Μαυρίκου στο Σταυροπήγι Μεσσηνίας.12 

Χαρακτηρισμός ως ιστορικού διατηρητέου μνημείου του κωδωνο¬ 
στασίου στη Ζάτουνα Αρκαδίας.13 

Κήρυξη Ι.Ν. Προφήτη Ηλία Αίπειας ως ιστορικού διατηρητέου μνη¬ 
μείου .. 14 

Χαρακτηρισμός ως ιστορικού διατηρητέου μνημείου του πύργου 

Χρηστέα στον Άγιο Νικόλαο Μεσσηνίας.15 

Χαρακτηρισμός ως ιστορικού διατηρητέου μνημείου του Ι.Ν. Τίμιου 

Προδρόμου Αρτεμησϊας, Ν.Μεσσηνίας . ..16 

Τροποποίηση της Δ/16γ/03/593/Γ/26.8.92 απόφασης συγκρό¬ 
τησης 15 μελούς Επιστημομικής Επιτροπής για θέματα πρό¬ 
γνωσης σεισμών, σεισμικού κινδύνου και αντισεισμικής προστα¬ 
σίας της Χώρας.17 


Σύσταση δημοτικής επιχείρησης στο Δήμο Άργους Ν. Αργολίδας με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΕΡΙΒΑΛΛΟ¬ 
ΝΤΙΚΩΝ ΑΝΑΠΛΑΣΕΩΝ ΑΡΓΟΥΣ - (Δ.Ε.Π.Α.ΑΡ.)» .... 18 
Σύσταση νομικού προσώπου στο Δήμο Ηράκλειας Ν. Σερρών με την 


επωνυμία «Σχολική Επιτροπή Λυκείου» .19 

Διορθώσεις σφαλμάτων 

Διόρθωση σφάλματος στην 136/οικ. 2031/6.11.92 απόφαση του 

Υπουργού Υγείας, Πρόνοιας και Κοιν. Ασφαλίσεων.20 

Διόρθωση σφάλματος στη Δ4/217/16.4.1992 απόφαση του 
Υπουργού Εθνικής Παιδείας και Θρησκευμάτων.21 


Διόρθωση σφάλματος στη Πράξη Σύστασης και Οργανισμό Κληρο¬ 
δοτήματος Ιωάννου και Ελένης Σταύρου.22 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ.8./34349 (1) 

Αυτοδίκαιη σύσταση προσωποπαγούς θέσης στο ΥΠΠΚ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ 

Έχοντας υπόψη: 

1. Τις διατάξεις: 

α) Του Ν.Δ. 216/74 «Περί συστάσεως Υπουργείου Προεδρίας της 
Κυβέρνησης». 

β) Του Π.Δ. 320/88 «Οργανισμός υπηρεσιών του ΥΠΠΚ». 

γ) Του άρθρου 20 παρ. 12-18 του Ν. 1735/87 «Προσλήψεις στο 
Δημόσιο Τομέα». 

δ) Του Π.Δ. 410/88 «Κωδικοποίηση σε ενιαίο κείμενο των διατά¬ 
ξεων της κείμενης νομοθεσίας που αφορούν το προσωπικό με σχέση ερ¬ 
γασίας ιδιωτικού δικαίου τού Δημοσίου και των Οργανισμών Τοπικής 
Αυτοδιοίκησης και των λοιπών Ν.Π.Δ.Δ. 

2. Τις ΔΙΠΙΔ/Φ.92/134/10682/18.12.87 και ΔΙΠΙΔ/Φ.93/6/ 
2078/2.3.88 εγκυκλίους του ΥΠΠΚ. 

3. Την οικ. 30419/6.11.92 κοινή Απόφαση του Υπουργού Προε¬ 
δρίας της Κυβέρνησης και του Υφυπουργού Οικονομικών με την οποία 
τροποποιήθηκε η ΔΙΔΚ/Φ.6.25/8608/20.3.1990 κοινή υπουργική 
απόφαση με την οποία η Ελένη Συκαμινίδου μεταφέρθηκε από την Ελ¬ 
ληνική Αεροπορική Βιομηχανία (ΕΑΒ) ΑΕ, όπου πλεόναζε, στο ΥΠΠΚ 
και την κατατάξαμε σε προσωποπαγή θέση υπαλλήλου Τεχνικών Συ¬ 
στημάτων Διοίκησης (ΟΕΝΕΚΑΕ 5Υ5ΤΕΜ5 ΤΕ0ΗΝΙ0ΙΑΝ) με 
σχέση εργασίας ιδιωτικού δικαίου αορίστου χρόνου η οποία συστάθηκε 
με την απόφαση αυτή. 

4. Τη ΔΙΔΚ/Φ.8./9361/27.3.1990 Υπουργική απόφαση με την 
οποία συστάθηκε αυτοδικαίως μία (1) προσωποπαγής θέση, υπαλλήλου 
Τεχνικών (μηχανογραφικών) Συστημάτων Διοίκησης (ΟΕΝΕΚΑΕ 
3Υ3ΤΕΜ3 ΤΕΟΗΝΙΟΙΑΝ) με σχέση εργασίας ιδιωτικού δικαίου αορί¬ 
στου χρόνου στο ΥΠΠΚ, αποφασίζουμε: 

Καταργούμε τη ΔΙΔΚ/Φ.8./9361/27.3.1990 υπουργική από¬ 
φαση στο μέρος που αφορά τη σύσταση αυτοδίκαια, μιάς προσωποπα¬ 
γούς θέσης υπαλλήλου τεχνικών (μηχανογραφικών) Συστημάτων Διοί¬ 
κησης και συνιστούμε, αυτοδίκαια μία προσωποπαγή θέση, υπαλλήλου 
Τεχνικών Συστημάτων Διοίκησης (ΟΕΝΕΚΑΕ 5Υ8ΤΕΜ8 ΤΕΟΗΝΙ- 
ΟΙΑΝ) με σχέση εργασίας ιδιωτικού δικαίου αορίστου χρόνου στο 
ΥΠΠΚ. 

Η θέση αυτή καταργείται, αυτοδίκαια, μόλις κενωθεί με οποιοδήποτε 
τρόπο.■ Με την παρούσα απόφαση δεν επέρχεται επί πλέον δαπάνη 
επειδή πρόκειται για τροποποίηση του τίτλου προσωποπαγούς θέσης 
στο ΥΠΠΚ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
-♦- 

Αριθ. 393191 (2) 

Μεταφορά γραφείου στη Δ/νση Οργάνωσης και Απλούστευσης Διαδι¬ 
κασιών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 2 του Ν. 51/75 (Α' 125) «Περί αναδιορ- 
γανώσεως των δημοσίων πολιτικών υπηρεσιών» όπως αντικαταστά- 
θηκε με την παρ.6 του άρθρου21 του Ν. 2085/92 (Α' 170) «Ρύθμιση 
θεμάτων οργάνωσης, λειτουργίας και προσωπικού της Δημόσιας Διοί¬ 
κησης και άλλες διατάξεις». 

β) Της παρ. 9 του άρθρου 9 του Ν. 1586/85 (Α’ 37) «Βαθμολογική 
διάρθρωση θέσεων του Δημοσίου κ.λ.π.». 

γ) Του Π.Δ. 402/88 (Α' 187) «Οργανισμός Υπουργείου Γεωργίας» 
όπως τροποποιήθηκε με τα Π.Δ. 235/90, Π.Δ. 398/90 και Π.Δ. 
422/91. 

2. Την ανάγκη μεταφοράς του Γραφείου Μηχανογράφησης Ανθρώ¬ 
πινου Δυναμικού και Αρχείου από τη Δ/νση Διοίκησης Μονίμου Προ¬ 
σωπικού στη Διεύθυνση Οργάνωσης και Απλούστευσης Διαδικασιών 
'για την καλύτερη και απρόσκοπτη λειτουργία της υπηρεσίας, αποφασί¬ 
ζουμε: 

Μεταφέρουμε το Γ ραφείο Μηχανογράφησης Ανθρώπινου Δυναμικού 
και Αρχείου από τη Διεύθυνση Διοίκησης Μονίμου Προσωπικού στη 
Διεύθυνση Οργάνωσης και Απλούστευσης Διαδικασιών και το εντάσ¬ 
σουμε στο τμήμα προγράμματος αυτής. 

Κατά τα λοιπά ισχύουν τα οριζόμενα στο Π.Δ. 422/88 όπως τροπο¬ 
ποιήθηκε με τα Π.Δ. 235/90, Π.Δ. 398/90 και Π.Δ. 422/91. 

Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΠΟΥΡΓΟΣ ' 

ΧΡ. ΚΟΣΚΙΝΑΣ 
-♦- 

Αριθ. 16717 (3) 

Κήρυξη υποχρεωτικής της από 2/11/92 Σ.Σ.Ε. των Γεωπόνων πτυ- 
χιούχων ανωτάτων σχολών και των πτυχιούχων του αντιστοίχου 
κλάδου των ανωτέρων και μέσων σχολών απασχολουμένων στις 
βιομηχανικές επιχειρήσεις όλης της χώρας. 

- Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Την αριθ. 100919/90 απόφαση του Υπουργού Εργασίας «Μετα¬ 
βίβαση αρμοδιοτήτων του Υπουργού Εργασίας στο Γεν. Γραμματέα, 
Ειδικό Γραμματέα, Προϊσταμένους Διευθύνσεων, Υπηρεσιών και Τμη¬ 
μάτων» (ΦΕΚ 778/Β/11.12.90). 

4. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 26ης Νοεμβρίου 1992. 

5. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές, προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του επαγγέλματος στον κλάδο, αποφασί¬ 
ζουμε: 

1. Κηρύσσουμε υποχρεωτική την από 2/11/92 Σ.Σ.Ε. των Γεωπό¬ 
νων πτυχιούχων ανωτάτων σχολών και των πτυχιούχων του αντιστοί¬ 
χου κλάδου των ανωτέρων και μέσων σχολών απασχολουμένων στις 
βιομηχανικές επιχειρήσεις όλης της χώρας για όλους τους εργοδότες 
και εργαζομένους του επαγγέλματος στον κλάδο, που αφορά αυτή. 


2. Η ισχύς της απόφασης αυτής αρχίζει από 13 Νοεμβρίου 1992. 

3. Από τις διατάξεις της απόφασης αυτής δεν προκαλείται δαπάνη σε 
βάρος του Κρατικού Προϋπολογισμού. 

4. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Δεκεμβρίου 1992 

Ο Γενικός Γραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

-♦—- 

Αριθ. 15946 (4) 

Τιμολόγιο αμοιβής φορτ/τών ξηράς Πύργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/1955 και του άρθρου 3 
του Ν.Δ. 1254/1949, όπως τροποποιήθηκε με το άρθρο 7 του Ν. 
1082/1980. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθ. 80386/30.11.90 απόφαση των Υπουργών Προεδρίας 
της Κυβέρνησης και Εργασίας (ΦΕΚ 761/Β/30.11.90). 

4. Το αριθ. 10/14.10.92 Πρακτικό της ΕΡΦ Ξηράς Πύργου που 
μας υποβλήθηκε με την αριθ. 81/19.10.92 αναφορά του Προέδρου 
της. 

5. Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων του αποφασίζουμε: 

I. Αποδεχόμαστε την αριθ. 10/14.10.92 πρόταση της Επιτροπής 
Ρυθμίσεως Φορτ/σεων Ξηράς (ΕΡΦΞ) Πύργου και εγκρίνουμε τη μεί¬ 
ωση του ισχύοντος τιμολογίου αμοιβής των φορτ/τών Ξηράς Πύργου 
κατά ποσοστό 50% στην περίπτωση φόρτωσης ή εκφόρτωσης λιπασμά¬ 
των με μηχανικά μέσα των εργοδοτών. 

II. Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού Προϋπολογισμού. 

III. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1992 

Ο Γενικός Γραμματέας 
ΣΤΥΛΙΑΝΟΣ ΣΦΑΚΙΑΝΑΚΗΣ 

- > - 

Αριθ. Φ21/6035 (5) 

Εξαίρεση πρόσληψης νοσηλευτικού προσωπικού στο ΙΚΑ από τις διαδι¬ 
κασίες του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 2 περ. ια του Ν. 1735/87. 

2. Τις διατάξεις της παρ. 2 του άρθρου 21 του Ν. 2026/92 (ΦΕΚ 
43/Α/20.3.92), σε συνδυασμό με το άρθρο 5 της Π.Υ.Σ. 160/ 
31.12.1991. 

3. Την 192/26.10.92 απόφαση του Πρωθυπουργού. 

4. Το γεγονός ότι συντρέχουν ειδικοί λόγοι για άμεση πρόσληψη νο¬ 
σηλευτικού προσωπικού στο ΙΚΑ, αποφασίζουμε: 

Εξαιρούμε από τις διατάξεις του Ν. 1735/87 την πλήρωση εκατόν 
εβδομήντα πέντε (175) κενών οργανικών θέσεων νοσηλευτικού προσω¬ 
πικού στο ΙΚΑ, ως ακολούθως: 

- εβδομήντα πέντε (75) κλάδου ΔΕ βοηθών νοσοκόμων. 

. - εκατό (100) κλάδου ΤΕ νοσηλευτικής - μαιευτικής,Από τις διατά¬ 
ξεις αυτής της απόφασης προκαλείται δαπάνη σε βάρος του προϋπολο¬ 
γισμού του ΙΚΑ ύψους 300.000.000 δρχ. για το τρέχον οικονομικό 
έτος και ύψους 320.000.000 δρχ. για τα επόμενα οικονομικά έτη. Για 
την ανωτέρω δαπάνη έχει εγγραφεί πίστωση στον προϋπολογισμό του 
ΙΚΑ ύψους 320.000.000 δρχ. με τα στοιχεία 0200, 0500. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Δεκεμβρίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Σ. ΚΟΥΒΕΛΑΣ Δ. ΣΙΟΥΦΑΣ 

-ψ- 

\ριθ. Α/6488 (6) 

Δναγνώριση Νοσοκομειακών Μονάδων ως κατάλληλων για άσκηση 
των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Τις με αριθ. 7/20,8.92, 8/17.9.92, 9/12.11.92 γνωμοδοτή¬ 
σεις της Υποεπιτροπής για αναγνώριση Κέντρων για χορήγηση ειδικό¬ 
τητας. 

3. Την με αριθ. 3114/19.11.92 απόφαση της Εκτελεστικής Επι¬ 
τροπής του ΚΕ.Σ.Τ. αποφασίζουμε: 

Α. Επικυρώνουμε τις ανωτέρω γνωμοδοτήσεις της Ε.Ε. του 
ΚΕ.Σ.Τ., με τις οποίες αναγνωρίζονται οι ακόλουθες νοσοκομειακές 
Μονάδες ως κατάλληλες για άσκηση των γιατρών, στις αναφερόμενες 
ειδικότητες: 

1. Σισμανόγλειο Γεν. Νοσ/μείο Αθηνών 

Τμήμα Χειρουγικής Θώρακος: πλήρη άσκηση στη Θωρακοχειρουρ- 
γική. 

2. Νοσ/μείο Παίδων Αθηνών «Αγ. Σοφία», 

Τμήμα Ανοσολογίας και Ιστοσυμβατότητας: έξι (6) μήνες στην Ανοσο¬ 
λογία, 

3. Γεν. Νοσ/μείο Βέροιας. 

Ορθοπεδικό Τμήμα: ένα (1) χρόνο στην Ορθοπεδική. 

4. Πανεπιστημιακό Γεν. Νοσ/μείο Ηρακλείου Κρήτης. 

Παν/κό Τμήμα Πυρηνικής Ιατρικής: Πλήρη άσκηση στην Πυρηνική 
Ιατρική. 

5. Γεν. Νοσ/μείο Ξάνθης. 

Παθολογικό Τμήμα: τρία (3) χρόνια στην Παθολογία. 

6. Γεν. Νοσ/μείο Αγρίνιου. 

Ορθοπεδικό Τμήμα: ένα (1) χρόνο στην Ορθοπεδική. 

7. Αντικαρκινικό Νοσ/μείο Θεσ/νίκης «Θεαγένειο». 

Γ' Παθολογικό - Ογκολογικό Τρήμα: δϋο (2) χρόνια στην Παθολο¬ 
γία. 

8. Γεν. Νοσ/μείο Ειδικών Παθήσεων Θεσ/νίκης. 

Παθολογικό Τμήμα: ένα (1) χρόνο στην Παθολογία. 

(Μείωση από δύο (2) χρόνια σε ένα (1) χρόνο με το υπάρχον επιστη¬ 
μονικό προσωπικό). 

Οι ειδικευόμενοι γιατροί του Παθολογικού Τμήματος, που έχουν διο- 
ρισθεί για δύο (2) χρόνια, θα παραμείνουν στο τμήμα αυτό και θα ολο¬ 
κληρώσουν τα δύο (2) χρόνια. 

9. Γεν. Νοσ/μείο Χανιών. 

Μ/Γυναικολογικό Τμήμα: ένα (1) χρόνο στην Μ/Γυναικολογία. 

(Μείωση από ενάμιση (1 χ / ϊ ) σε ένα (1) χρόνο). 

Οι ειδικευόμενοι γιατροί του Μ/Γυναικολογικού Τμήματος που 
έχουν διορισθεί για δύο (2) χρόνια, θα παραμείνουν στο τμήμα αυτό και 
θα ολοκληρώσουν τα δύο (2) χρόνια. 

Β. Από τις διατάξεις της απόφασης αυτής δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεους. 

Αθήνα, 8 Δεκεμβρίου 1992 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθ.Φ.48/1890 (7) 

Τροποποίηση ορισμένων καταστατικών διατάξεων του κλάδου Πρό¬ 
νοιας του Ταμείου Ασφάλισης Προσωπικού Ιονικής - Λαϊκής Τράπεζας 
(ΤΑΠΙΛΤ). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 40 του Ν. 1902/90 (Α’ 
138). 

2. Τις διατάξεις των άρθρων 23,24, 26 και 27 του Ν.1558/85 (Α’ 
137). 

3. Τις διατάξεις του άρθρου 15 του Π.Δ/τος 213/92 (Α' 102). 

4. Τις διατάξεις του άρθρου 27 του Ν. 2081/92 (Α' 154). 

5. Τη γνώμη του Δ.Σ. του Ταμείου Ασφάλισης Προσωπικού Ιονικής - 
Λαϊκής Τράπεζας που λήφθηκε κατά τις 5/7.2.91, 23/9.7.92 και 
31/24.9.92 συνεδριάσεις του. · 

6. Τη γνώμη του Συμβουλίου Κοινωνικής Ασφάλισης που διατυπώ¬ 
θηκε κατά την 42/27.11.91 συνεδρίαση του της ΚΣΤ περιόδου, την 
15/1.10.92, 17/11.11.92 και 18η/25.11.92 συνεδριάσεις του της 
ΚΖ περιόδου, αποφασίζουμε: 

Στο καταστατικό του κλάδου πρόνοιας του Ταμείου Ασφάλισης Προ¬ 
σωπικού Ιονικής - Λαϊκής, όπως τροποποιήθηκε και ισχύει μετά τις 
48/3/758/25.6.1987 (Β’358), 48/118/20.2.1989 (Β’ 168) και 
48/2041/24.12.1990 Υπουργικές Αποφάσεις, επέρχονται οι παρα¬ 
κάτω τροποποιήσεις: 

1. Η περ. α της παρ. 6 του άρθρου 62 του καταστατικού, τροποποιεί¬ 
ται ως εξής: 

6. α) Ο βασικός μισθός του κλιμακίου ή ο βασικός μισθός του Διευθυ¬ 
ντή πλέον προσαυξήσεων ή ο βασικός μισθός του Υποδιευθυντή Α. 

2. Το τελευταίο εδάφιο της παρ. 6 του ίδιου άρθρου, τροποποιείται 
ως εξής: 

Στην περίπτωση κατά την οποία ο ασφαλισμένος την ημέρα της απο¬ 
χώρησής του κατέχει βαθμό τον οποίο έχει λάβει κατ’ εκλογήν, σαν 
βάση για τον υπολογισμό του εφάπαξ βοηθήματος λαμβάνονται οι πα¬ 
ραπάνω αποδοχές του βαθμού τον οποίο κατέχει, μόνο εφόσον έχει συ¬ 
μπληρώσει σ’ αυτόν 12 μήνες, διαφορετικά σαν βάση λαμβάνονται οι 
παραπάνω αποδοχές τις οποίες θά έλαμβανε εάν δεν είχε προαχθεί». 

3. στο τέλος της παρ. 6 του ίδιου άρθρου, προστίθεται εδάφιο το 
οποίο έχει ως εξής: 

«Στην περίπτωση κατά την οποία ασφαλισμένος μετά την έξοδό του 
από την υπηρεσία προαχθεί με δικαστική απόφαση, η οποία γίνει δεκτή 
και εφαρμοστεί από την εργοδότρια Ιονική Τράπεζα, το βοήθημα του 
κλάδου Πρόνοιας που του χορηγήθηκε, επανυπολογίζεται με βάση τις 
αποδοχές που προέκυψαν από το νέο βαθμό ή το κλιμάκιο που έλαβε και 
καταβάλλεται στον ασφαλισμένο τυχόν διαφορά, με τήν προϋπόθεση ότι 
η περίπτωσή του δεν εμπίπτει στον περιορισμό του προηγούμενου εδα¬ 
φίου». 

4. α) Απο τις διατάξεις της απόφασης αυτής, προκαλείται δαπάνη σε 
βάρος του προϋπολογισμού του ΤΑΠΙΛΤ, ύψος 1.200.000 δρχ. περί¬ 
που για το τρέχον οικονομικό έτος και η ίδια περίπου επιβάρυνση για 
καθένα από τα επόμενα οικονομικά έτη. 

β) Για την ανωτέρω δαπάνη έχει εγγραφεί πίστωση στον προϋπολο¬ 
γισμό του νομικού προσώπου, ύψους 1.200.000 δρχ. με τα στοιχεία 

Κ.Α. 0631. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. Φ. 21/2907 . (8) 

Καθορισμός ειδικών όρων και ουσιαστικών προϋποθέσεων για απασχό¬ 
ληση ειδικών επιστημόνων ως Ειδικών Συνεργατών στο ΙΚΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1256/82 άρθρα 1 παρ. 4 και 6 παρ. 1. 

2. Την αριθ. 33361/91 (ΦΕΚ 703/Β/91) κοινή Υπουργική από- 

φάση μεταβίβασης εξουσίας υπογραφής σύμφωνα με το άρθρο 7 παρ. 1 
του Ν. 1943/91. 

3. Τις διατάξεις του άρθρου 9 (παρ. 3) του Ν. 1835/89. 

4. Την διάταξη του άρθρου 15 του Ν. 1735/87, αποφασίζουμε: 

1. Καθορίζουμε τους ειδικούς όρους και τις ουσιαστικές προϋποθέσεις 
για την απασχόληση με σύμβαση μίσθωσης έργου ειδικών επιστημόνων 
ως ειδικών συνεργατών στο ΙΚΑ: 

- Ελληνική ιθαγένεια. 

- Εκπλήρωση των στρατιωτικών υποχρεώσεων ή νόμιμη απαλλαγή 
από αυτές. 

Οι ανυπότακτοι ή όσοι έχουν καταδικασθεί για λιποταξία με τελεσί¬ 
δικη απόφαση αποκλείονται του διορισμού στη θέση αυτή. 

- Να μην υπάρχει κώλυμα από ποινική καταδίκη ή υποδικία ή απα¬ 
γόρευση ή δικαστική αντίληψη. 

- Να μην υπάρχει πρόβλημα υγείας. 

- Πτυχίο Ανωτάτης Σχολής ημεδαπού Πανεπιστημίου ή πτυχίο ισό¬ 
τιμης σχολής της αλλοδαπής με ιδιαίτερες γνώσεις και αποδεδειγμένη 
ικανή πείρα γύρω από την κατάρτιση λογιστικών σχεδίων και προϋπο¬ 
λογισμών ή εξειδίκευση σε θέματα ασφαλιστικά πληροφορικής ή διοικη¬ 
τικού ελέγχου επιχειρήσεων και οργανισμών. 

2. Ως ειδικοί συνεργάτες με σύμβαση μίσθωσης έργου στο ΙΚΑ μπο¬ 
ρεί να απασχοληθούν και ειδικοί επιστήμονες, εφόσον το αντικείμενο του 
επιστημονικού Κλάδου στον οποίο ανήκουν είναι συναφές με τη δεύτερη 
απασχόληση καθώς επίσης και λειτουργοί ή συνταξιούχοι του δημόσιου 
τομέα που συγκεντρώνουν τις προϋποθέσεις και τα προσόντα των προη¬ 
γουμένων παραγράφων. 

Στην περίπτωση αυτή οι αποδοχές της χρονικά δεύτερης θέσης του 
λειτουργού ή συνταξιούχου ορίζονται σε ποσοστό 80% της πρώτης θέ¬ 
σης. 

Οι καθαρές αποδοχές που θα πρέπει να καταβάλλονται κάθε μήνα 
από τη χρονικά δεύτερη θέση ή απασχόληση αθροιζόμενες με τις καθα¬ 
ρές αποδοχές της θέσης του λειτουργού ή του συνταξιούχου του Δημό¬ 
σιου Τομέα, δεν θα πρέπει σε καμμιά περίπτωση να υπερβαίνουν το 
ανώτατο όριο των αποδοχών του άρθρου 6 παρ. 1 του Ν. 1256/82 
όπως αντικαταστάθηκε με το άρθρο 33 του ν. 1326/83. 

3. Τα πρόσωπα που απασχολούνται με σύμβαση μίσθωσης έργου, 
δεν δικαιούνται επιδόματα εορτών Χριστουγέννων και Πάσχα, άδεια 
και επίδομα αδείας και δεν υπάρχει υποχρέωση για ασφάλισή τους σε 
φορέα κύριας ή επικουρικής ασφάλισης. 

4. Η απόφαση αυτή έχει αναδρομική ισχύ για τέσσερις (4) μήνες πριν 
την δημοσίευσή της στην Εφημερίδα της Κυβέρνησης σύμφωνα με τις 
διατάξεις της παρ. 3 του άρθρου 9 του Ν. 1835/89. 

5. Από τις διατάξεις της απόφασης αυτής, προκαλείται δαπάνη σε 
βάρος του προϋπολογισμού του ΙΚΑ ύψους 2.500.000 δρχ. περίπου 
για τό τρέχον οικονομικό έτος και 2.2Ο0.ΟΟΟ δρχ. περίπου για το επό¬ 
μενο οικονομικό έτος. Για την ανωτέρω δαπάνη έχει εγγραφεί πίστωση 
στον προϋπολογισμό του ΙΚΑ, ύψους 17.400.000 δρχ. με στοιχεία 
0419. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Οκτωβρίου 1992 

Οι Γενικοί Διευθυντές των Υπουργείων 
Προεδρίας της Κυβέρνησης Οικονομικών (Γ.Λ.Κ.) 

Β. ΑΝΔΡΟΝΟΠΟΥΛΟΣ Β. ΡΙΖΑΣ 

Γεν. Γραμματείας Κοιν. Ασφαλίσεων 

ΣΠ. ΓΡΑΒΑΡΗΣ 

-♦- 

Αριθ.Φ.5.11/Β3/5695 ' (9) 

Χρόνος έναρξης χειμερινού εξαμήνου ακαδ. έτους 1992-93 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ 8ι ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 25 του ν.1268/82. 

2. Το αριθ. πρωτ. 1030/2-10-92 έγγραφο του Παν/μίου Ιωαννί- 
νων, αποφασίζουμε: 

Εγκρίνουμε την έναρξη του χειμερινού εξαμήνου ακαδ. έτους 
1992-93 Παν/μίου Ιωαννίνων στις 19.10.92 αντί του δευτέρου δεκα¬ 
πενθημέρου του Σεπτεμβρίου. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1992 

ο ΥΠΟΥΡΓΟΙ 

Γ.ΣΟΥΦΛΙΑΣ 

-- ♦ -- 

Αριθ.ΥΠΠΟ/ΑΡΧ/Β1/Φ30/51766/1034 (10) 

Ανακοίνωση αρχαίου μνημείου του Ι.Ν.Παναγιάς Βαλύρας Ν. Μεσση¬ 
νίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) και ΦΕΚ 17/Β/16.1.92 «Μεταβίβαση αρμοδιοτήτων 
Υπουργού..» 

2. Τις διατάξεις του Κ.Ν. 5351/32 «Περί Αρχαιοτήτων» (άρθρο 2). 

3. Την γνωμοδότηση του Τοπικού Συμβουλίου Μνημείων Ν.Δ. Ελ¬ 
λάδας, όπως διατυπώθηκε στην αριθμ. 51/21-10-92 Συνεδρία του, 
αποφασίζουμε: 

Ανακοινώνουμε ότι είναι αρχαίο μνημείο, ο I. Ναός Παναγιάς (Πα- 
ναγίτσας) της κοινότητας Βαλύρας Μεσσηνίας, του νομού Μεσσηνίας, 
ζώνη προστασίας 25μ γύρω του. 

Πρόκειται για μονόχωρο ναΐσκο του οποίου η πρώτη οικοδομική 
φάση ανάγεται στους μεσοβυζαντινούς χρόνους (11ο 12ο αιώνα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

Με εντολή Υπουργού 

Ο Προϊστάμενος 
Ν. ΖΙΑΣ 

-♦- 

Αριθ.ΥΠΠΟ/ΑΡΧ/Β 1/Φ30/51768/1036 (11) 

Χαρακτηρισμός ως οικοδομήματος χρήζοντος ειδικής κρατικής προ¬ 
στασίας του I. Ν. Υπαπαντής Σωτήρος κοινότητας Ανδανίας Μεσση¬ 
νίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και ΦΕΚ 17/Β/16.1.92 «Μεταβίβαση αρμοδιοτήτων 
Υπουργού. 

2. Τις διατάξεις του Κ.Ν. 5351/32 «Περί Αρχαιοτήτων» (άρθρο 
52). 

3. Το Ν. 1469/50 «Περί προστασίας ειδικής κατηγορίας οικοδομη¬ 
μάτων κ.λπ.». 

4. Τη γνωμοδότηση του Τοπικού Συμβουλίου Μνημείων Ν.Δ. Ελλά¬ 
δας, όπως διατυπώθηκε στην αριθμ. 5/21.10.92 Συνεδρία του, απο¬ 
φασίζουμε: 

Χαρακτηρίζουμε τον Ι.Ν. Υπαπαντής Σωτήρος της κοινότητας Αν¬ 
δανίας της επαρχίας Μεσσηνίας του νομού Μεσσηνίας ως οικοδόμημα 
που χρειάζεται ειδική κρατική προστασία, με ζώνη προστασίας 15 μ. 
γύρω του. 

Πρόκειται για μονόχωρη βασιλική με τρεις ημιεξαγωνικές εξωτερικά 
κόγχες και νάρθηκα η οποία αποτελεί τυπικό δείγμα της εκκλησιαστι¬ 
κής αρχιτεκτονικής της περιοχής, όπως διαμορφώθηκε στο δεύτερο 
μισό του 19ου αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

Με εντολή Υπουργού 

Ο Προϊστάμενος 
Ν. ΖΙΑΣ 

-ψ- 

Αριθ.ΥΠΠΟ/ΑΡΧ/Β1/Φ30/49412/994 (12) 

Χαρακτηρισμός ως ιστορικού διατηρητέου μνημείου του Πύργου Μαυ- 

ρίκου στο Σταυροπήγι Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και το ΦΕΚ 17/Β/16.1.92 «Μεταβίβαση αρμοδιοτή¬ 
των...». 

2. Τις διατάξεις του Κ.Ν. 5351/32 «Περί Αρχαιοτήτων» {άρθρο 
52). 

3. Τη γνωμοδότηση του Τοπικού Συμβουλίου Μνημείων Ν.Δ. Ελλά¬ 
δος, όπως διατυπώθηκε στην αριθμ. 4/15.9.92 Συνεδρία του, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο τον Πύργο Μαυρί- 
κου, που βρίσκεται στον οικισμό Μάλτας της κοινότητας Σταυροπηγίου, 
της επαρχίας Καλαμών, του νομού Μεσσηνίας, με ζώνη προστασίας 30 
μ. γύρω του. 

Πρόκειται για οχυρό πυργόσπιστο που κτίσθηκε το 1814 από το προ¬ 
εστό της Μάλτας Μαυρίκο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 


♦ 


Αριθ. ΥΠΠΟ/ΑΡΧ/Β1 /Φ30/48641/981 (13) 

Χαρακτηρισμός ως ιστορικού διατηρητέου μνημείου του κωδωνοστα¬ 
σίου στη Ζάτουνα Αρκαδίας. 


Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και ΦΕΚ 17/Β/16.1.92 «Μεταβίβαση αρμοδιοτή¬ 
των...». 

2. Τις διατάξεις του Κ.Ν, 5351/32 «Περί Αρχαιοτήτων». 

3. Το Ν. 1469/50 «Περί προστασίας ειδικής κατηγορίας οικοδομη¬ 
μάτων κ.λπ.». 

4. Τη γνωμοδότηση του Τοπικού Συμβουλίου Μνημείων Α. Πελο- 
ποννήσου, όπως διατυπώθηκε στην αριθμ. 4/22.9.92 Συνεδρία του, 
αποφασίζουμε: 

Χαρακτηρίζουμε ως οικοδόμημα που έχει ανάγκη ειδικής προστα¬ 
σίας το κωδωνοστάσιο, που βρίσκεται στην κοινότητα Ζάτουνας της 
επαρχίας Γορτυνίας του νομού Αρκαδίας. 

Το κωδωνοστάσιο βρίσκεται στο κέντρο του οικισμού, πλησίον του 
Ι.Ν. Αγίου Γεωργίου και αποτελεί χαρακτηριστικό δείγμα των κωδω¬ 
νοστασίων της ορεινής Γορτυνίας του 19ου αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 

- ♦ - 

Αριθ.ΥΠΠΟ/ΑΡΧ/Β1/Φ30/49413/993 (15) 

Χαρακτηρισμός ως ιστορικού διατηρητέου μνημείου του πύργου Χρη- 
στέα στον Άγιο Νικόλαο Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: , 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και το ΦΕΚ 17/Β/16.1.92. 

2. Τις διατάξεις του Κ.Ν. 5351/32 «Περί Αρχαιοτήτων» (άρθρο 
52). 

3. Τη γνωμοδότηση του Τοπικού Συμβουλίου Μνημείων Ν.Δ. Ελλά¬ 
δος, όπως διατυπώθηκε στην αριθμ. 4/14.9.92 Συνεδρία του, αποφα¬ 
σίζουμε: 

Χαρακτηρίζεται ως ιστορικό διατηρητέο μνημείο ο οχυρός πύργος 
Χρηστέα στον οικισμό Αγίου Δημητρίου της κοινότητας Αγίου Νικο¬ 
λάου Καλαμών, του νομού Μεσσηνίας, με ζώνη προστασίας 20 μ. γύρω 
του. 

Πρόκειται για πυργόσπιτο του Καπετάνιου Χρηστέα της Πλάτσας 
Μάνης που κτίσθηκε στην περίοδο των δύο δεκαετιών πριν από την Ελ¬ 
ληνική Επανάσταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 

■ - ♦ - 

Αριθ.ΥΠΠΟ/ΑΡΧ/Β1/Φ30/49415/995 (16) 

Χαρακτηρισμός ως ιστορικού διατηρητέου μνημείου του Ι.Ν. Τίμιου 
Προδρόμου Αρτεμησίας, Ν.Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 


Αθήνα, 1 Δεκεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ.ΥΠΠΟ/ΑΡΧ/Β1/Φ30/51767/1035 (14) 

Κήρυξη Ι.Ν. Προφήτη Ηλία Αίπειας ως ιστορικού διατηρητέου μνη¬ 
μείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και το ΦΕΚ 17/Β/16.1.92. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη γνωμοδότηση του Τοπικού Συμβουλίου Μνημείων Ν.Δ. Ελλά¬ 
δος, όπως διατυπώθηκε στην, αριθμ. 5/21.10.92 Συνεδρία του, απο¬ 
φασίζουμε: 

Χαρακτηρίζεται ως ιστορικό διατηρητέο μνημείο ο Ι.Ν. Προφήτη 
Ηλία που βρίσκεται στον οικισμό Αίπειας της κοινότητας Άνθειας στην 
επαρχία Καλαμών Μεσσηνίας, με ζώνη προστασίας 15 μ. γύρω του. 

Πρόκειται για μονόχωρο ναό με ημιεξαγωνική αψίδα Ιερού και δίρρι- 
χτη στέγη που κτίσθηκε το 1822, σύμφωνα με επιγραφή σε λίθινη 
πλάκα εντοιχισμένη στην τοιχοδρομία του. Στο εσωτερικό διατηρεί τοι¬ 
χογραφίες στην κόγχη και στο κτιστό τέμπλο που χρονολογούνται βάσει 
της αφιερωματικής επιγραφής στα 1841. 


Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91 (ΦΕΚ 987/Β/ 

28.11.91) και το ΦΕΚ 17/Β/16.1.92 «Μεταβίβαση αρμοδιοτήτων 
Υπουργού». 

2. Τις διατάξεις του Κ.Ν. 5351/32 «Περί Αρχαιοτήτων» (άρθρο 
52). 

3. Τη γνωμοδότηση του Τοπικού Συμβουλίου Μνημείων Ν.Δ. Πελο- 
ποννήσου, όπως διατυπώθηκε στην αριθμ. 4/15.9.92 Συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο τον Ι.Ν. Τίμιου 
Προδρόμου, καθολικό της Μονής Μελέ που βρίσκεται στην κοινότητα 
Αρτεμησίας της επαρχίας Καλαμών του νομού Μεσσηνίας, με ζώνη 
προστασίας 30 μ. γύρω του. 

Πρόκειται για μικρό τύπου ελευθέρου σταυρού τρουλλαίο ναό με νάρ¬ 
θηκα, ο οποίος στο εσωτερικό διατηρεί τον τοιχογραφημένο διάκοσμό 
του που ανάγεται στο 17ο αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Με εντολή Υπουργού 
Ο Προϊστάμενος 
Ν. ΖΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α16γ/6/1020/796/Γ (17) 

Τροποποίηση της Δ/16γ/03/593/Γ/26.8.92 απόφασης συγκρότη¬ 
σης 15 μελούς Επιστημομικής Επιτροπής για θέματα πρόγνωσης 
σεισμών, σεισμικού κινδύνου και αντισεισμικής προστασίας της Χώ¬ 
ρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 6 παρ. 19 εδαφ. ατού Ν. 2052/92 «Μέ¬ 
τρα για την αντιμετώπηση του-νέφους και πολεοδομικές ρυθμίσεις 

(ΦΕΚ 94/Α/92). 

2. Τις διατάξεις του Ν. 1349/83 «Σύσταση Οργανισμού Αντισεισμι¬ 
κού Σχεδιασμού και Προστασίας (ΟΑΣΠ) και άλλες διατάξεις» (ΦΕΚ 
52/Α/83). 

3. Τις διατάξεις του Π.Δ. 485/88 «Οργανισμός διάρθρωσης και αρ¬ 
μοδιοτήτων των Υπηρεσιών του Οργανισμού Αντισεισμικού Σχειδια- 
σμού και Προστασίας (ΟΑΣΠ)». 

4. Τις επείγουσες ανάγκες της Υπηρεσίας. 

5. Το αριθ. 3453/29.9.92 έγγραφο της ΚΕΔΚΕ. 

6. Το αριθ. 17171/23.10.92 έγγραφο του ΤΕΕ. 

7. Την αριθ. Δ16γ/03/593/Γ/26.8.92 απόφαση συγκρότησης 15 
μελούς Επιστημονικής Επιτροπής για θέματα πρόγνωσης σεισμών, σει¬ 
σμικού κινδύνου και αντισεισμικής προστασίας της Χώρας, αποφασί¬ 
ζουμε: 

Τροποποιούμε και συμπληρώνουμε την αριθμ. Δ16γ/03/593/Γ/ 
26.8.92 απόφαση συγκρότησης 15μελούς Εθνικής Επιστημονικής 
Επιτροπής για θέματα πρόγνωσης σεισμών, σεισμικού κινδύνου και 
Αντισεισμικής προστασίας της Χώρας με τον ορισμό των υπό στοιχεία , 
14 και 15 τακτικών μελών της εν λόγω Επιστημονικής Επιτροπής κα¬ 
θώς και των υπό στοιχεία 8 και 9 αναπληρωματικών μελών της, ως 
εξής: 

14. Κυριάκος Αναστασιάδης, Πολιτικός Μηχ/κός Καθηγητής Αρι- 
στοτελείου Πανεπιστημίου Θεσ/νίκης (ΑΠΘ). Εκπρόσωπος του Τεχνι¬ 
κού Επομελητηρίου Ελλάδας (ΤΕΕ). 

15. Σπύρος Λυκούδης, Γεωλόγος, Επιστημονικός Σύμβουλος Δη¬ 
μάρχου Αθηναίων - Ειδικός Επιστήμονας της ΚΕΔΚΕ. 

8. Ιωάννης Βλάχος, Πολιτικός Μηχ/κος Εκπρόσωπος του Τεχνικού 
Επιμελητηρίου Ελλάδος (ΤΕΕ). 

9. Δημήτριος Καβαλλάρης, Πολιτικός Μηχ/κός, υπάλληλος του Δή¬ 
μου Αθηναίων - Ειδικός Επιστήμονας της ΚΕΔΚΕ. 

Κατά τα λοιπά ισχύει η αριθμ. Δ16γ/03/593/Γ/26.8.92 από¬ 
φασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 
-♦- 

Αριθ. 15943 (18) 

Σύσταση δημοτικής επιχείρησης στο Δήμο Άργους Ν. Αργολίδας με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΕΡΙΒΑΛΛΟΝΤΙ¬ 
ΚΩΝ ΑΝΑΠΛΑΣΕΩΝ ΑΡΓΟΥΣ - (Δ.Ε.Π.Α.ΑΡ.)». 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις: α) των άρθρων 260 έως 267, 274 και 287 του 
Π.Δ/τος 323/89, β) του Π.Δ/τος 250/1989 και γ) της αριθ. 
25027/2.4.1984 απόφασης του Υπουργού Εσωτερικών. 

2. Την αριθ. 49/92 απόφαση του Δημοτικού Συμβουλίου Άργους 
που αφορά στη σύσταση δημοτικής επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΠΕΡΙΒΑΛΛΟΝΤΙΚΩΝ ΑΝΑΠΛΑΣΕΩΝ 
ΑΡΓΟΥΣ - (Δ.Ε.Π.Α.ΑΡ.)», καθώς και τη σχετική οικονομικοτεχνική 
μελέτη του οικονομολόγου Μιχαήλ Νάσαινα. 

3. Την αρ. 522/92 απόφαση του Δ.Σ. Άργους με την οποία συμπλη¬ 
ρώνεται η προηγούμενη απόφαση σύμφωνα με το Ν. 2081/92 «Ρύθ¬ 
μιση του θεσμού των Επιμελητηρίων, τροποποίηση των διατάξεων του 
ν. 1712/1987 για τον εκσυγχρονισμό των επαγγελματικών οργανώ¬ 
σεων των εμπόρων, βιοτεχνών και λοιπών επαγγελματιών και άλλες 
διατάξεις (ΕτΚ, Α’ 154/10.9.92), αποφασίζουμε: 

1. Συνιστούμε στο Δήμο Άργους δημοτική επιχείρηση με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΠΕΡΙΒΑΛΛΟΝΤΙΚΩΝ ΑΝΑΠΛΑ¬ 


ΣΕΩΝ ΑΡΓΟΥΣ - (Δ.Ε.Π.Α.ΑΡ.)», ως ίδιο νομικό πρόσωπο ιδιωτικού 
δικαίου, διεπόμενο από τις διατάξεις των άρθρων 260 έως 267, 270, 
274 και 287 του Δημοτικού και Κοινοτικού Κώδικα (Π.Δ. 323/89). 

Σκοπός της επιχείρησης είναι: 

■ α) Η περιβαλλοντική επέμβαση στους εν γένει κοινοχρήστους και μη 
χώρους της περιφέρειας του Δήμου Άργους προς το σκοπό της αποκα¬ 
τάστασης των θιγέντων από την ανθρώπινη δραστηριότητα τομέων, της 
επίλυσης υφισταμένων περιβαλλοντικών προβλημάτων και της μερικής 
ή καθολικής ανάπλασης της πόλης του Άργους και των εκτός αυτής 
υπαρχόντων χώρων. 

β) Η εν γένει παρακολούθηση του όλου περιβαλλοντικού πλαισίου 
που αφορά στην πόλη και την περιφέρεια της πόλης του Άργους. 

γ) Η εκτέλεση πάσης φύσεως έργων υποδομής που αφορούν την εν 
γένει ανάπλαση της πόλης του Άργους και της περιοχής της. 

δ) Η απόκτηση ακινήτων με σκοπό να καταστούν αυτά κοινωνική γη. 

ε) Η σύνταξη μελετών και η επίβλεψη ερευνών οι οποίες θα βοηθούν 
στην υλοποίηση των παραπάνω σκοπών της επιχείρησης. 

3. Η επιχείρηση διοικείται από επταμελές διοικητικό συμβούλιο, τα 
μέλη του οποίου μαζί με τα αναπληρωματικά ορίζονται από το Διοικη¬ 
τικό Συμβούλιο. Το Διοικητικό Συμβούλιο αποτελείται από το Δήμαρχο 
ως Πρόεδρο, δύο (2) Δημοτικούς Συμβούλους, έναν (1) εκπρόσωπο του 
Εργατικού Κέντρου Άργους και τρεις (3) δημότες. Στα μέλη του Διοι¬ 
κητικού Συμβουλίου προστίθεται και ένας εκπρόσωπος των εργαζομέ¬ 
νων, (χωρίς αλλαγή της συστατικής πράξης), όταν η επιχείρηση απα¬ 
σχολεί περισσότερους από είκοσι (20) εργαζόμενους. 

Η θητεία του Διοικητικού Συμβουλίου ακολουθεί τη θητεία του Δη¬ 
μοτικού Συμβουλίου και λήγει μόλις εγκατασταθούν τα νέα μέλη. 

4. Η διάρκεια της Επιχείρησης είναι πενήντα (50) χρόνια από τη δη¬ 
μοσίευση της παρούσας στην Εφημερίδα της Κυβερνήσεως. 

5. Έδρα της Επιχείρησης είναι ο Δήμος Άργους. 

6. Το κεφάλαιο που διαθέτει ο Δήμος Άργους στην Επιχείρηση είναι 
πέντε εκατομμύρια δραχμές (5.000.000), το οποίο αποτελεί και το αρ¬ 
χικό κεφάλαιο και θα προβλεφθεί στον προϋπολογισμό του 1993. 

7. Πόροι της Επιχείρησης είναι τα έσοδα από τη δραστηριότητά της, 
οι πρόσοδοι από την περιουσία της, δάνεια, κληρονομιές, εισφορές, δω¬ 
ρεές, επιδοτήσεις και επιχορηγήσεις. 

8. Η Επιχείρηση διαλύεται: α) με απόφαση του Δημοτικού Συμβου¬ 
λίου Άργους με την απόλυτη πλειοψηφία των μελών του, β) όταν λήξει 
η διάρκειά της και γ) σε περίπτωση πτώχευσης. 

9. Τη διάλυση της Επιχείρησης ακολουθεί η εκκαθάριση η οποία, 
εκτός της περίπτωσης της πτώχευσης, γίνεται από εκκαθαριστές που 
ορίζονται από το Δημοτικό Συμβούλιο. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεία της 
Επιχείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 και την αριθ. 25027/ 
9.4.1984 απόφαση του Υπουργού Εσωτερικών. 

11. Από τις διατάξεις αυτής της απόφαση προκαλείται δαπάνη σε 
βάρος του προϋπολογισμού του Δήμου Άργους μηδενικού προϋπολογι¬ 
σμού για το τρέχον έτος, 5.000.000 δρχ. για το επόμενο έτος (1993) 
και μηδενική για καθένα από τα επόμενα οικονομικά έτη. Η ανωτέρω 
δαπάνη θα καλυφθεί στο προϋπολογισμό του Δήμου Άργους με νέα εγ- 
γραφή. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ναύπλιο, 10 Δεκεμβρίου 1992 

Η Νομάρχης 
ΑΛ. ΒΑΚΑΛΟΓΛΟΥ 

- 4 - 


Αριθ. ΕΣ/28793 (19) 

Σύσταση νομικού προσώπου στο Δήμο Ηράκλειας Ν. Σερρών με την 
επωνυμία «Σχολική Επιτροπή Λυκείου». 


Ο ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/1990 όπως συμπληρώ¬ 
θηκε με τις όμοιες του άρθρου 31 του Ν. 2009/1992. 

3. Τις διατάξεις του άρθρου 29Α του Ν. 1558/1985 όπως προστέ¬ 
θηκαν με το άρθρο 27 του Ν. 2081/1992. 

4. Την 217/1992 απόφαση του Δ.Σ. Ηράκλειας, που αφορά τη σύ¬ 
σταση του Ν.Π. με την επωνυμία «Σχολική Επιτροπή Λυκείου», αποφα¬ 
σίζουμε: 

1. Συναστούμε στον Δήμο Ηράκλειας του Νομού Σερρών ίδιο νομικό 
πρόσωπο με την επωνυμία «Σχολική Επιτροπή Λυκείου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας (θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π.). 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση του κάθε εί¬ 
δους εξοπλισμού του σχολείου. 

δ) Η εισήγηση προς την Δ/νση Β/θμιας Εκπ/σης για τον εφοδιασμό 
από τον Οργανισμό Σχολικών Κτιρίων του σχολείου με έπιπλα και εξο- 
πλιστικά είδη και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική βιβλιοθήκη. 

ε) Η διαχείριση των εσόδων από την ενδεχόμενη εκμετάλλευση του 
σχολικού κυλικείου καθώς και η λήψη κάθε σάλου μέτρου που κρίνεται 
αναγκαίο για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικεϊται από εννεαμελές (9) Διοικητικό Συμ¬ 
βούλιο, αποτελούμενο από: 

α) Τον εκάστοτε Δήμαρχο, ως Πρόεδρο αυτού, 
β) Τρεις Δημοτικούς Συμβούλους, 
γ) Τον εκάστοτε Διευθυντή του Λυκείου. 

δ) Έναν (1) εκπρόσωπο του συλλόγου γονέων και κηδεμόνων του 
Λυκείου. 

ε) Έναν (1) εκπρόσωπο της μαθητικής κοινότητας του Λυκείου, 
στ) Δύο (2) δημότες. 

Σε περίπτωση που δεν υφίσταται σύλλογος γονέων ορίζονται από το 
Δ.Σ. αντίστοιχα γονείς μαθητών. Τα υπό στοιχεία β και στ μέλη ορίζο¬ 
νται με απόφαση του συμβουλίου. 

4. Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή απο τον πρόεδρο του Δ.Σ. και όταν αυτός απουσιάζει ή 
κωλύεται από τον (αντιπρόεδρο. 

7. Από τις διατάξεις αυτής της απόφασης προκαλείται δαπάνη σε βά¬ 
ρος του προϋπολογισμού του Δήμου Ηράκλειας για κάθε έτος το ύψος 
της οποίας δεν μπορεί να προσδιοριστεί. 


Η παραπάνω δαπάνη θα καλύπτεται από την κρατική επιχορήγηση 
που διατίθεται στο Δήμο Ηράκλειας κάθε τρίμηνο μέσω Νομαρχιακών 
Συμβουλίων για τις ανάγκες των σχολείων και από τους ίδιους πόρους 
του Δήμου Ηράκλειας. 

Η αριθ. ΕΣ/22931/2.10.1992 απόφασή μας ανακαλείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 27 Νοεμβρίου 1992 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

-♦- : 

ΔΙΟΡΘΩΣΕΙΣ ΣΦΑΛΜΑΤΩΝ 


( 20 ) 

Στην αρ. 136/οικ. 2031/6.11.92 απόφαση του Υπουργού Υγείας, 
Πρόνοιας και Κοινωνικών Ασφαλίσεων «τροποποίηση διατάξεων άρ¬ 
θρου 8 του Οργανισμού του Ταμείου Ασφαλίσεως Συμβολαιογράφων» 
που δημοσιεύτηκε στο ΦΕΚ 679/16-11-92, (τ.Β'), γίνεται η παρα¬ 
κάτω διόρθωση σφάλματος. 


Στη παραγραφο 9α του κειμένου της Απόφασης, η πρώτη σειρά αντί της 
εσφαλμένης «9α) Το ποσό για κάθε αναγνωρισμένο χρόνο ασφάλισης» 
στην ορθή «9α) Το ποσό για κάθε αναγνωριστέο χρόνο ασφάλισης». 

(Από το Υπ. Υγείας, Πρόνοιας και Κοιν. Ασφαλίσεων 

-♦- 


( 21 ) 


Στη Δ4/217/16-4-92 απόφαση «κατάργηση, υποβιβασμός και 
συγχώνευση Νηπιαγωγείων που δημοσιεύτηκε στο ΦΕΚ 311/ 
8.5.1992 (τ.Β'), διορθώνεται το εσφαλμένο «2ο γραφείο Πρωτ/θμιας 
εκπ/σης 4ο νηπ/γείο Πειραιά από 2/θέσιο σε 1/θέσιο», στο σωστό: «2ο 
γραφείο Πρωτ/θμιας εκπ/σης 2ο νηπ/γείο Πειραιά από 2/θέσιο σε 1/ 
θέσιο». 

(Από το Υπ. Εθν. Παιδείας και θρησκευμάτων) 



Στο ΦΕΚ 641/3.11.92 (τ.Β') όπου εδημοσιεύθηκε πράξη η περί Συ- 
στάσεως και Οργανισμού Κληροδοτήματος Ιωάννου και Ελένης Σταύ¬ 
ρου στο αρθρ. 5 παρ. στ', διορθώνεται ως εξής: «άρθρ. 5ον παρ. στ. Εάν 
δεν υπάρχουν άτομα.». 

(Από την Ιερά Μητρόπολη Καρυστίας και Σκύρου) 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


/ 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 


β) 

» 

» 

» 

Β' 

γ) 

» 

» 

» 

Γ’ 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

·) 

» 

» 

» 

Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός σριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















